Jurijs Golovatijs
Jurijs Golovatijs (ukraiņu: Юрій Максимович Головатий, krievu: Юрий Максимович Головатый; dzimis 1923. gada 17. jūlijā, miris 1944. gada 23. septembrī) bija ukraiņu izcelsmes Sarkanās armijas vecākais leitnants — mīnmetēju baterijas komandieris. Armijas dienestā no 1941. gada jūnija. Par varonību Dņepras upes forsēšanā 1943. gada 25. oktobrī ieguvis Padomju Savienības varoņa nosaukumu. Kritis 1944. gada 23. septembrī uz dienvidiem no Baldones, apglabāts Baldones brāļu kapos.